b'\n_START_ARTICLE_\nAnsion Sementtivalimo\n_START_SECTION_\nHistoria\n_START_PARAGRAPH_\nAnsion Sementtivalimo Oy:n perusti Alpo Ansio Paimiossa vuonna 1949. Aluksi tuotevalikoima koostui betonitiilist\xc3\xa4 ja kunnallisteknisist\xc3\xa4 tuotteista kuten viem\xc3\xa4riputkista ja \xe2\x80\x93kaivoista. ASV muutti vuonna 1952 nykyiselle paikalleen. Vuonna 1972 ASV rakennutti betoniaseman, josta myytiin valmisbetonia my\xc3\xb6s ulkopuolisille. Samana vuonna valmistui my\xc3\xb6s ensimm\xc3\xa4inen nykyisist\xc3\xa4 halleista. Kolme vuotta my\xc3\xb6hemmin, 1975, valimo alkoi tuottaa sein\xc3\xa4levyelementtej\xc3\xa4, jotka ovat yh\xc3\xa4 yksi Ansion perustuotteista._NEWLINE_Alpo Ansio menehtyi vuonna 1984, jolloin yrityksen vetovastuu siirtyi h\xc3\xa4nen pojilleen, Kari Ansiolle, Ari-Pekka Ansiolle ja Hannu Ansiolle. Nyky\xc3\xa4\xc3\xa4n Ansion Sementtivalimon omistavat yhdess\xc3\xa4 Kari ja Ari-Pekka Ansio. Hannu Ansio j\xc3\xa4tt\xc3\xa4ytyi pois sen toiminnasta vuonna 1988._NEWLINE_1985 Ansion Sementtivalimo laajensi voimakkaasti sek\xc3\xa4 tiloja ett\xc3\xa4 tuotantoa. Betonitiilten tuotanto oli lopetettu jo 1960-luvulla, ja laajennuksen aikoihin my\xc3\xb6s viem\xc3\xa4rituotteet j\xc3\xa4iv\xc3\xa4t pois valikoimasta. Jatkossa ASV alkoi keskitty\xc3\xa4 valmiselementteihin, kuten pientalo- ja sein\xc3\xa4elementit._NEWLINE_Seuraava suurempi lis\xc3\xa4ys Ansion Sementtivalimon tuotevalikoimaan tuli 1999, kun yhti\xc3\xb6 aloitti j\xc3\xa4nnitebetonituotteiden ja v\xc3\xa4est\xc3\xb6suojien valmistuksen. J\xc3\xa4nnitebetonituotteita ovat esimerkiksi ontelolaatat ja erilaiset palkit._NEWLINE_Ansion Sementtivalimosta tuli 1999 ensimm\xc3\xa4inen paimiolainen yritys, joka on saanut Varsinais-Suomen yritt\xc3\xa4jien my\xc3\xb6nt\xc3\xa4m\xc3\xa4n maakunnallisen yritt\xc3\xa4j\xc3\xa4palkinnon. Vuonna 1999 yritys osti my\xc3\xb6s NCC:n tyt\xc3\xa4ryhti\xc3\xb6 Sein\xc3\xa4levy Oy:n osakekannan.\n_START_SECTION_\nAnsion Sementtivalimo nyky\xc3\xa4\xc3\xa4n\n_START_PARAGRAPH_\nNyky\xc3\xa4\xc3\xa4n Ansion Sementtivalimo ty\xc3\xb6llist\xc3\xa4\xc3\xa4 noin 70 henke\xc3\xa4. Yhti\xc3\xb6n tuotteille on my\xc3\xb6nnetty CE-merkint\xc3\xa4. ASV:lla on erityisosaamista betonin valmistuksessa sek\xc3\xa4 julkisivuelementtien, pientaloelementtien, v\xc3\xa4est\xc3\xb6nsuojien, j\xc3\xa4nnebetonipalkkien ja ontelo- ja kuorilaattojen tuotannossa. ASV on SFS-sertifioitu A-luokan julkisivuvalmistaja, mink\xc3\xa4 lis\xc3\xa4ksi kaikki sen tuotteet ovat Inspectan sertifioimia._NEWLINE_Sementtivalimon kasvu on aiheuttanut v\xc3\xa4lill\xc3\xa4 my\xc3\xb6s ongelmia. Tuotannosta syntyy runsaasti esimerkiksi muottij\xc3\xa4tett\xc3\xa4 ja muuta polttokelpoista materiaalia, jonka h\xc3\xa4vitt\xc3\xa4minen on hankalaa. Valimo on vuoden 2010 lopulla aloittanut uuden hakel\xc3\xa4mp\xc3\xb6laitoksen rakentamisen alueelle. Laitoksessa poltetaan jatkossa betonituotannosta syntyv\xc3\xa4\xc3\xa4 j\xc3\xa4tett\xc3\xa4 sek\xc3\xa4 muuta haketta. 2011 valmistuva laitos on KHA:n valmistama Kyr\xc3\xb6-l\xc3\xa4mp\xc3\xb6keskus ja teholtaan noin 800\xc2\xa0kW. Sen avulla saadaan laskelmien mukaan korvattua 100\xc2\xa0000 litraa poltto\xc3\xb6ljy\xc3\xa4 vuodessa. L\xc3\xa4mp\xc3\xb6laitos tuottaa valimolle my\xc3\xb6s betoninvalmistuksessa tarvittavan l\xc3\xa4mpim\xc3\xa4n k\xc3\xa4ytt\xc3\xb6veden.'